# KOPSAVILKUMS

## Atbildes uz biežāk uzdotajiem jautājumiem

|  |  |
| --- | --- |
| Programmas nosaukums: | Latvijas valsts budžeta finansētā programma “NVO fonds” |
| Projektu pieteikumu konkursa numurs: | 2025.LV/NVOF |
| Projektu pieteikumu konkursa izsludināšanas datums: | 10.06.2024. |
| Projektu pieteikumu iesniegšanas termiņš: | **06.09.2024. plkst. 23.59 – MIKROprojekti**  **13.09.2024. plkst. 23.59 - MAKROprojekti** |
| Projektu izmaksu attiecināmības periods: | 01.01.2025. – 31.10.2026. |

**Projekta iesniedzēja atbilstība (Projekta pieteikuma A sadaļa)**

[Kā saprast, vai organizācija ir atbilstošs projekta iesniedzējs](#Jaut_1_1)

[Kas ir darba devēju organizācijas un vai tās drīkst iesniegt projekta pieteikumu](#Jaut_1_2)

[Kas ir no publiskās pārvades institūcijām, politiskajām partijām vai komerciālām organizācijām neatkarīga nevalstiskā organizācija](#Jaut_1_3)

[Nolikumā teikts, ka nav attiecināmas "izmaksas, kas jau tiek finansētas no citiem finanšu avotiem" – vai tas attiecas uz privāto finansējumu, kas var tikt piesaistīts projekta īstenošanai](#Jaut_1_4)

[Vai organizācija, kas dibināta 2021.gada 30.oktobrī, taču pa šo laiku ir ieguvusi pietiekami lielu un nozīmīgu pieredzi, darbojoties pilsoniskas sabiedrības attīstības jomā, var iesniegt makroprojekta pieteikumu](#Jaut_1_5)

[Vai pieteikuma formas A1 sadaļā makroprojekta iesniedzējs var norādīt projektus, kas vēl ir realizācijas stadijā Vai pie īstenotajiem projektiem var norādīt projektus, kur finansējuma avots ir ziedojumi vai arī, piemēram, pašvaldība](#Jaut_1_6)

[Vai organizācija, kas darbojas vietējā līmenī, var iesniegt makroprojekta pieteikumu](#Jaut_1_7)

[Vai organizācija var iesniegt makroprojektu, ja tai uz pieteikuma iesniegšanas brīdi vēl nav spēkā esošas darbības stratēģijas](#Jaut_1_8)

[Vai organizācija 2025. gada konkursā var iesniegt gan mikro-, gan makro projekta pieteikumu](#Jaut_1_9)

[Vai organizācija, kura NVO fondā īsteno projektu, kura noslēgums paredzēts 2024. gada decembrī, var iesniegt jaunu projekta pieteikumu šajā konkursā](#Jaut_1_10)

[Vai organizācija, kurai ir vairākas teritoriālas struktūrvienības var iesniegt vairākus projektus programmā „NVO fonds” – katru no savas struktūrvienības](#Jaut_1_11)

[Vai organizācija, kura NVO sadarbības ietvaros piedalās citas organizācijas īstenotajā projektā, pati var iesniegt savu projekta pieteikumu](#Jaut_1_12)

[Vai organizācijas pieredzē var iekļaut tās darbinieku un piesaistīto ekspertu pieredzi, vai tiks vērtēta tikai pašas organizācijas darbības pieredze](#Jaut_1_13)

[Vai organizācija, kuras darbība cieši saistīta ar diasporas jautājumiem var iesniegt projektu programmā “NVO fonds”](#Jaut_1_14)

[Kas tiek saprasts ar iepriekšējo pieredzi pilsoniskās sabiedrības attīstības jomā](#Jaut_1_15)

**Darbības virzieni un atbalstāmās aktivitātes, satura plānošana (Projekta pieteikuma veidlapas B sadaļa)**

[Vai viena projekta ietvaros var plānot aktivitātes, kas atbilst vairākiem darbības virzieniem](#Jaut_2_1)

[Kādas aktivitātes paredz katrs no darbības virzieniem](#Jaut_2_2)

[Kas tiek saprasts ar pilsoniskās sabiedrības attīstības aktivitātēm. Vai sabiedrības izglītošanas aktivitātes ir atbilstošas](#Jaut_2_3)

[Kas NVO fondā saprotams kā projekta ilgtermiņa ietekme](#Jaut_2_4)

[Kāda nozīme ir projektu papildu kvalitātes vērtēšanas kritērijiem](#Jaut_2_5)

[Vai projekta rezultātā obligāti ir jāpiesaista jauni biedri. Vai par to tie piešķirti papildus punkti](#Jaut_2_6)

[Vai biedrības biedri var apmeklēt projekta aktivitātes](#Jaut_2_7)

[Vai projekta vadītājs var būt arī lektors vai projekta grāmatvedis](#Jaut_2_8)

[Vai projekta ietvaros var plānot ārvalstu pieredzes apmaiņas braucienus](#Jaut_2_9)

[Plānojot projekta aktivitātes darbības virzienā „NVO interešu aizstāvības stiprināšana”, nevar identificēt konkrēti visas darba grupas vai komisijas, uz kurām eksperti dosies, jo no valsts iestādēm uzaicinājumi uz sēdēm atnāk tikai 1-2 nedēļas pirms sēdes. Kā rīkoties](#Jaut_2_10)

[Darbības virzienā “NVO interešu aizstāvības stiprināšana” projektu mērķa grupas parasti ir lielas sabiedrības grupas, kuru intereses tiek pārstāvētas konkrētā projektā un kuru skaitliskais lielums tiek aprēķināts statistiski. Kā iegūt apliecinājumu par faktiski projektā iesaistīto mērķa grupu, kuras intereses pārstāvētas](#Jaut_2_11)

[Vai projektā publicitātes pasākumu var plānot kā atsevišķu aktivitāti](#Jaut_2_12)

[Kādā veidā notiek brīvprātīgā darba uzskaite](#Jaut_2_13)

[Ar kuru datumu var uzsākt projektu īstenošanu](#Jaut_2_14)

[Līdz kuram datumam jāpabeidz projekta īstenošana](#Jaut_2_15)

[Vai projekta pieteikuma formas B2 sadaļā “Projekta īstenošanas vieta” jānorāda, ka projekta ietvaros paredzēts pieredzes apmaiņas brauciens uz citu reģionu, valsti](#Jaut_2_16)

[Kā paredzēts rīkoties, ja kādu neparedzamu apstākļu ietekme traucēs projektu īstenošanu 2025.-2026.gadā. Vai būs iespējamas izmaiņas līgumā, ja projekta pieteikumā plānotais budžets netiek apgūts pilnībā](#Jaut_2_17)

[Vai ir noteikta proporcija, cik projektu no katra darbības virziena tiks atbalstīti](#Jaut_2_18)

**Projekta budžets (Projekta pieteikuma veidlapas C sadaļa)**

[Cik lielam jābūt projekta iesniedzēja līdzfinansējumam](#Jaut_3_1)

[Kāda ir projekta maksājumu kārtība](#Jaut_3_2)

[Kas ir projekta administratīvās izmaksas](#Jaut_3_3)

[Vai drīkst visa projekta ietvaros apvienot vienā pozīcijā izmaksas dažādām projekta aktivitātēm, piemērām kancelejas un biroja preces ikdienas vajadzību un pasākumu organizēšanai](#Jaut_3_4)

[Vai grāmatvedības izmaksas jāparedz pozīcijā “Personāla atalgojums”, vai arī to var norādīt pozīcijā “Citas izmaksas”](#Jaut_3_5)

[Kādus līgumus var slēgt ar projekta īstenošanas un administratīvo personālu – darba līgumus, pakalpojuma līgumus, autoratlīdzības līgumus](#Jaut_3_6)

[Vai ir noteiktas projekta personāla atalgojuma likmes](#Jaut_3_7)

[Valsts noteiktās algas nodokļu likmes 2025.-2026.gadā](#Jaut_3_8)

[Kādos gadījumos attaisnojama autoratlīdzības līguma slēgšana](#Jaut_3_9)

[Vai var aktivitāšu īstenošanai piesaistīt arī ārvalstu lektorus](#Jaut_3_10)

[Vai ir noteikts summas slieksnis, no kura jāveic cenu aptauja vai iepirkums](#Jaut_3_11)

[Vai pamatlīdzekļu iegādi var attiecināt uz projektu pilnā apmērā](#Jaut_3_12)

[Vai projekta ietvaros var paredzēt komandējuma izdevumus](#Jaut_3_13)

[Vai projekta budžetā drīkst iekļaut projekta pieteikuma sagatavošanas izmaksas](#Jaut_3_14)

[Vai telpu remonts ir attiecināmas izmaksas](#Jaut_3_15)

[Vai pastāv kādi ierobežojumi, cik lielu naudas summu uz vienu cilvēku var paredzēt projekta dalībnieku ēdināšanai (konferencē, semināros, u.c.)](#Jaut_3_16)

**Projekta pieteikuma iesniegšana**

[Vai, iesniedzot projekta pieteikumu, jāsniedz informācija par piesaistīt plānotajiem speciālistiem un jāpievieno projekta personāla un piesaistīto lektoru/ekspertu CV](#Jaut_4_1)

[Vai projekta pieteikuma vērtēšanas laikā ir iespējams papildus iesniegt informāciju](#Jaut_4_2)

[Vai projektam varēs izmantot biedrības esošo komercbankas kontu](#Jaut_4_3)

|  |  |  |  |  |  |
| --- | --- | --- | --- | --- | --- |
| Nr. | Jautājums | | Atbilde | | Atsauce |
| **1. Projekta iesniedzēja atbilstība (Projekta pieteikuma A sadaļa)** | | | | | |
| 1.1. | | Kā saprast, vai organizācija ir atbilstošs projekta iesniedzējs | | Projekta iesniedzēja atbilstības nosacījumi sniegti Konkursa nolikuma 3.punktā.  Parakstot projekta pieteikuma C sadaļu, projekta pieteicējs apliecina, ka:   * neatbilst nevienam no Publisko iepirkumu likuma 42. panta otrajā daļā minētajiem kandidātu un pretendentu izslēgšanas gadījumiem (Konkursa nolikuma 3.1.2. punkts), projekta pieteikuma iesniedzējs ir iesniedzis nodokļu deklarācijas un attiecīgā informācija saskaņā ar likuma “Par nodokļiem un nodevām” [18.](https://likumi.lv/ta/id/33946#p18) panta pirmās daļas 30. punktu ir publiski pieejama un vai projekta pieteikuma iesniedzējam nav Valsts ieņēmumu dienesta (turpmāk – VID) administrēto nodokļu (nodevu) parāds, kas pārsniedz 150 euro, izņemot nodokļu maksājumus, kuru maksāšanas termiņš saskaņā ar likuma “Par nodokļiem un nodevām” [24.](https://likumi.lv/ta/id/33946#p24) panta pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos, Komisija veiks pārbaudi VID nodokļu parādnieku datu bāzē <https://www6.vid.gov.lv/NPAR>.   **UZMANĪBU!** **Nodokļu deklarāciju iesniegšanas un nodokļu parāda neesamības pārbaude tiks veikta gan uz projekta pieteikuma iesniegšanas termiņa pēdējo dienu 06.09.2024. (MIKROprojektiem) vai 13.09.2024. (MAKROprojektiem), gan uz Vērtēšanas komisijas lēmuma par projekta virzīšanu apstiprināšanai dienu.** Gadījumā, ja ārējos normatīvajos aktos ir izmaiņas, tad Konkursa nolikuma 3.2.2. apakšpunktā norādītās darbības tiek veiktas atbilstoši izmaiņām normatīvajos aktos.   * par tām pašām projekta attiecināmajām izmaksām, par kurām iesniegts projekta pieteikums, nav saņēmis un nesaņems finansējumu no citiem avotiem (Konkursa nolikuma 3.1.3. punkts); * nav neatbilstoši veiktu izdevumu maksājumu parādu citos projektos, kas tiek finansēti no valsts vai pašvaldību budžeta vai Eiropas Savienības politiku instrumentu un pārējām ārvalstu finanšu palīdzības programmām (Konkursa nolikuma 3.1.4. punkts); * uz projekta pieteikuma iesniedzēju neattiecas Starptautisko un Latvijas Republikas nacionālo sankciju likuma 11.1pantā noteiktie gadījumi, proti, projekta pieteikuma iesniedzējam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas (Konkursa nolikuma 3.1.6. punkts); * ir neatkarīgs no publiskās pārvaldes institūcijām, politiskām partijām vai komerciālajām organizācijām (Konkursa nolikuma 3.1.8. punkts); * nav sniedzis Fondam nepatiesu informāciju nolūkā saņemt finansējumu, centies ietekmēt līdzfinansējuma pieteikumu vērtēšanas procesā iesaistītās personas, nav nokārtojis saistības citu Fonda administrēto programmu ietvaros (3.1.9. punkts).   Ja vēlāk projekta īstenošanas laikā atklājas, ka Projekta īstenotājs ir sniedzis nepatiesas vai nepilnīgas ziņas Projekta pieteikumā vai Projekta pārskatos nolūkā iegūt programmas finansējumu, Fonds ir tiesīgs vienpusēji izbeigt Līgumu pirms termiņa bez iepriekšēja brīdinājuma, nemaksājot nekāda veida kompensāciju.  Lai gūtu pārliecību par organizācijas kā projekta iesniedzēja atbilstību, jāpārliecinās par organizācijas mērķu atbilstību konkursa nolikuma 1.2. punktā norādītajam programmas mērķim. Organizācija ir atbilstoša,   * ja projekta pieteikuma iesniedzējs ir Latvijas Republikā reģistrēta biedrība vai nodibinājums (Konkursa nolikuma 3.1.1. punkts), bet vienlaikus nav minēts Konkursa nolikuma 3.1.5. punktā minēto organizāciju uzskaitījumā; * ja Uzņēmumu reģistra datu bāzē reģistrētais organizācijas darbības mērķis(-ķi) ir atbilstošs(-ši) šīs programmas mērķim; * projekta pieteikuma A1 sadaļā sniegta konkrēta informācija par projekta iesniedzēja organizācijas aktivitātēm sabiedrības labā un pilsoniskās sabiedrības attīstības jomā, kā arī īstenotajiem projektiem.   [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  3. punkts  1.2. punkts |
| 1.2. | | Kas ir darba devēju organizācijas un vai tās drīkst iesniegt projekta pieteikumu | | Darba devēju organizācijas konkursa nolikuma izpratnē ir tās biedrības un nodibinājumi, kas darbojas saskaņā ar „Darba devēju organizāciju un to apvienību likumu” vai kuru statūtos ir minēts, ka tās pārstāv darba devēju intereses kādā konkrētā nozarē.  Uz programmas finansējumu NEVAR PRETENDĒT projekta iesniedzēji, kas ir:   * + - 1. darba devēju organizācijas un to apvienības;       2. arodbiedrības un to apvienības;       3. reliģiskās organizācijas un to iestādes;       4. politiskās partijas un to apvienības;       5. dzīvokļu apsaimniekošanas biedrības;       6. amatieru sporta un kultūras kolektīvi;       7. kuru, ieskaitot to valdi vai personas, kurām atsevišķi vai visām kopā ir ietekme organizācijā (paraksttiesības vai/un lēmuma pieņemšanas tiesības), darbība rada apdraudējumu valsts drošībai, tai skaitā, valsts informatīvās telpas drošībai, sabiedriskajai kārtībai un sabiedrības veselībai, veido un/vai izplata naida runu, dezinformāciju un tml.   [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 3.1.5. punkts |
| 1.3. | | Kas ir no publiskās pārvades institūcijām, politiskajām partijām vai komerciālām organizācijām neatkarīga nevalstiskā organizācija | | Par neatkarīgu nevalstisko organizāciju šī Konkursa ietvaros tiek uzskatīta biedrība vai nodibinājums, kurā lielākā biedru/dibinātāju daļa ir fiziskas personas vai nevaldības organizācijas. Valsts iestādes, pašvaldības un to iestādes vai komersanti (kopā) nedrīkst pārsniegt pusi no biedru/dibinātāju skaita.  Organizāciju nevar uzskatīt par neatkarīgu no publiskās pārvaldes institūcijām, komerciālām vai politiskām organizācijām un tā nevar pretendēt uz atbalstu šīs programmas ietvaros, ja lēmumu pieņemšanā biedriem vai dibinātājiem, kas ir publiskās pārvaldes institūcijas, komerciālas vai politiskas organizācijas, ir balsu vairākums.  Parakstot projekta pieteikumu, t.sk. tā C sadaļu, projekta pieteicējs ir norādījis (tabulā) organizācijas biedru/dalībnieku skaitu un struktūru un apliecina, ka ir neatkarīgs no publiskās pārvaldes institūcijām, politiskām partijām vai komerciālajām organizācijām (atbilstoši konkursa nolikuma 3.1.8. punktam).  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 3.1.8. punkts |
| 1.4. | | Nolikumā teikts, ka nav attiecināmas "izmaksas, kas jau tiek finansētas no citiem finanšu avotiem" – vai tas attiecas uz privāto finansējumu, kas var tikt piesaistīts projekta īstenošanai | | Projekta pieteikuma C sadaļā projekta iesniedzējs apliecina, ka par tām pašām projekta attiecināmajām izmaksām, par kurām iesniegts projekta pieteikums, nav saņēmis un nesaņems finansējumu no citiem avotiem.  Tomēr, lai segtu ar projekta īstenošanu saistītas izmaksas, kam projektā finansējums nav paredzēts vai nav pietiekams, iespējams piesaistīt trūkstošo finansējumu arī no citiem avotiem. Šajā gadījumā finansējuma avotiem jābūt skaidri nodalītiem.  [Atpakaļ uz jautājumu sadaļu](#Projekta_iesniedzēja_atbilstība) | **Konkursa nolikuma 3.1.3. punkts**  **4.3.3. punkts** |
| 1.5. | | Vai organizācija, kas dibināta 2021.gada 30.oktobrī, taču pa šo laiku ir ieguvusi pietiekami lielu un nozīmīgu pieredzi, darbojoties pilsoniskas sabiedrības attīstības jomā, var iesniegt MAKROprojekta pieteikumu | | **NĒ,** makroprojektu var iesniegtorganizācija, kas uz projekta pieteikuma iesniegšanas brīdi vismaz pēdējo **3 (trīs) gadu nepārtrauktā periodā (no 2021. gada septembra)** darbojas pilsoniskās sabiedrības attīstības jomā un tās darbības ir saistītas ar pilsoniskās sabiedrības aktivitātēm, un ir iesniegusi darbības pārskatus par pēdējiem 2 (diviem) noslēgtajiem pārskata gadiem (2022. un 2023. gadu).  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  3.1.10. punkts 3.1.11. punkts |
| 1.6. | | Vai pieteikuma formas A1 sadaļā MAKROprojekta iesniedzējs var norādīt projektus, kas vēl ir realizācijas stadijā  Vai pie īstenotajiem projektiem var norādīt projektus, kur finansējuma avots ir ziedojumi vai arī, piemēram, pašvaldība | | Lai raksturotu MAKROprojekta iesniedzēja darbību pilsoniskās sabiedrības attīstības jomā, var norādīt gan pabeigtus projektus, gan tādus, kas vēl turpinās, pēc iespējas, lai norādīto projektu nepārtrauktais laika periods kopā nosedz pēdējo 3 gadu periodu pirms projekta pieteikuma iesniegšanas (no 2021. gada septembra). Projekta pieteikuma A1 sadaļā paredzēts informāciju strukturēt pa gadiem*. Informācija ārpus norādītā perioda netiek izskatīta kā atbilstības pamatojums Konkursa nolikuma 3.1.10. punktā izvirzītajam atbilstības nosacījumam.*  **JĀ,** projekta pieteikuma A1 sadaļā projekta pieteikuma iesniedzējs var norādīt projektus, kas īstenoti pēdējo 3 gadu laikā neatkarīgi no finansējuma avota. Tie var būt arī no ziedojumiem vai pašvaldības finansēti projekti. Jānorāda projekti, kas pēc darbības jomas vai finansējuma apjoma visvairāk līdzinās šī konkursa projektam.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  3.1.10. punkts |
| 1.7. | | Vai organizācija, kas darbojas vietējā līmenī, var iesniegt MAKROprojekta pieteikumu | | **JĀ**, tomēr MAKROprojektu var iesniegt tikai organizācijas, kas uz projekta pieteikuma iesniegšanas brīdi vismaz pēdējo 3 (trīs) gadu nepārtrauktā periodā **(no 2021. gada septembra)** darbojas pilsoniskās sabiedrības attīstības jomā, to darbības ir saistītas ar pilsoniskās sabiedrības aktivitātēm un tās ir iesniegušas darbības pārskatus par pēdējiem 2 (diviem) noslēgtajiem pārskata gadiem (2022. un 2023. gadu).  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  3.1.10. punkts  3.1.11. punkts |
| 1.8. | | Vai organizācija var iesniegt MAKROprojektu, ja tai uz pieteikuma iesniegšanas brīdi vēl nav spēkā esošas darbības stratēģijas | | MIKROprojekta vai MAKROprojekta ar īstenošanas periodu līdz 10 mēnešiem nepieciešamības pamatojums jābalsta vismaz uz organizācijas definētajiem *(stratēģiskajiem)* mērķiem, kas pieejami publiski (organizācijas statūtos, mājaslapā vai Uzņēmumu reģistra datu bāzē). Projektā definētie mērķi jāsaista ar organizācijas stratēģisko mērķu sasniegšanu.  Obligāta prasība (**konkursa nolikumā paredzēts kā Projekta pieteicēja atbilstības kritērijs**) organizācijām, kas sniedz pieteikumusMAKROprojektiem ar īstenošanas periodu līdz 22 mēnešiem, ir organizācijas vidēja termiņa stratēģijas vai rīcības (darbības) plāna esamība.  Spēkā esošā organizācijas stratēģija (rīcības plāns) projekta pieteikumam jāpievieno ar saiti A 2.2. sadaļā vai kā atsevišķa datne.  Vidēja termiņa stratēģijai jābūt spēkā, uzsākot projekta īstenošanu. Ja vidēja termiņa darbības stratēģijas (rīcības plāna) darbības periods beidzas pirms plānotā projekta īstenošanas perioda beigām, organizācijai jānodrošina stratēģijas pēctecība un projekta turpinājums atbilstoši tai.  Projekta noslēgumā Projekta ilgtermiņa ietekmes izvērtējumā būs obligāti jāatsaucas uz stratēģijā izvirzītajiem un projekta pieteikumā kā sasniedzamiem norādītajiem stratēģiskajiem mērķiem.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 3.1.12. punkts  5.7.1. punkts  5.9.1. punkts |
| 1.9. | | Vai organizācija 2025. gada konkursā var iesniegt gan makro-, gan mikroprojekta pieteikumu | | **NĒ,** Projekta pieteicējs Programmā var iesniegt tikai vienu projekta pieteikumu. Programmā paredzēti 2 konkursi atsevišķi mikro- un makroprojektu līmenī. Projekta pieteicējam jāizvēlas viens no konkursiem.  NVO, kura programmā saņems finansējumu makroprojektam, kura īstenošana paredzēta līdz 22 mēnešiem un kurš tiks īstenots 2025. – 2026. gadā, nevarēs pretendēt uz projekta (ne makroprojekta, ne mikroprojekta) iesniegšanu 2026. gada konkursā par atsevišķa projekta īstenošanu 2026. gadā.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  1.11. punkts |
| 1.10. | | Vai organizācija, kura NVO fondā īsteno projektu, kura noslēgums paredzēts 2024. gada decembrī, var iesniegt jaunu projekta pieteikumu šajā konkursā | | **JĀ,** tās organizācijas, kuras īsteno NVO fonda projektus ar beigu datumu līdz 2024. gada decembrim (projekta noslēguma pārskats nav iesniegts un līguma saistības vēl nav noslēgtas), var iesniegt pieteikumus šajā konkursā, jo šī konkursa projektu īstenošanas periods paredzēts no 2025. gada 1. janvāra līdz 2026. gada 31. oktobrim.  [Atpakaļ uz jautājumu sadaļu](#Projekta_iesniedzēja_atbilstība) |  |
| 1.11. | | Vai organizācija, kurai ir vairākas teritoriālas struktūrvienības var iesniegt vairākus projektus programmā „NVO fonds” – katru no savas struktūrvienības | | **NĒ,** programmā „NVO fonds” viena organizācija drīkst iesniegt tikai vienu projekta pieteikumu. Struktūrvienība netiek uzskatīta par atsevišķu organizāciju.  **IZŅĒMUMS** ir gadījumā, ja struktūrvienība ir reģistrēta kā patstāvīga juridiska persona ar savu atšķirīgu vienotās reģistrācijas numuru.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 1.11. punkts |
| 1.12. | | Vai organizācija, kura sadarbības ietvaros piedalās citas organizācijas īstenotā NVO fonda projektā, pati var iesniegt savu projekta pieteikumu | | **JĀ**, katra Latvijas Republikā reģistrēta biedrība vai nodibinājums, kas atbilst Konkursa nolikuma nosacījumiem, var iesniegt vienu projekta pieteikumu.  Organizācija, ar kuru tiek noslēgts Līgums par projekta īstenošanu (Projekta īstenotājs), ir pilnībā atbildīga par Projekta īstenošanu un nedrīkst nodot Projekta īstenošanu trešajai pusei. Projekta īstenotājs nodrošina un atbild par visu Līguma noteikumu ievērošanu (īpaši, attiecībā uz interešu konflikta novēršanu, fizisko personu datu aizsardzības nodrošināšanu, publicitātes prasību ievērošanu, dokumentu uzglabāšanu u.c.).  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 1.11. punkts  3.1.1. punkts  Līguma 7.1. punkts  7.2. punkts |
| 1.13. | | Vai organizācijas pieredzes apliecināšanai var norādīt tās darbinieku un piesaistīto ekspertu pieredzi | | Projekta pieteikuma veidlapas A sadaļā jānorāda informācija par projekta iesniedzēja organizācijas pieredzi. Darbinieku un piesaistīto ekspertu pieredze organizācijas pieredzes kontekstā netiek vērtēta.  Projekta īstenošanai nepieciešamo (piesaistīto) darbinieku un ekspertu pieredze jānorāda projekta pieteikuma veidlapas B8 sadaļā, ciktāl šī pieredze konkrētai amata pozīcijai nepieciešama konkrēto projekta aktivitāšu īstenošanā.  [Atpakaļ uz jautājumu sadaļu](#Projekta_iesniedzēja_atbilstība) | Projekta pieteikuma formas A sadaļa, B8 sadaļa |
| 1.14. | | Vai organizācija, kuras darbība cieši saistīta ar diasporas jautājumiem var iesniegt projektu programmā “NVO fonds”  Vai 10% izmaksu ierobežojums izmaksām ārzemēs attiecas arī uz diasporas organizācijām | | Projektu var iesniegt tikai Latvijā reģistrētas organizācijas – biedrības vai nodibinājumi.  Ierobežojums izmaksām ārvalstīs, kas nedrīkst pārsniegt 10% no projekta kopējām attiecināmajām izmaksām, attiecas uz visiem projektu iesniedzējiem.  Tas nozīmē, ka diasporas organizācijai jābūt reģistrētai Latvijā un šīs programmas ietvaros projektā pamatā jāplāno aktivitātes, kas saistītas ar diasporas interešu pārstāvēšanu Latvijā.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 1.16. punkts,  3.1.1. punkts, 4.2.4. punkts |
| 1.15. | | Kas tiek saprasts ar iepriekšējo pieredzi pilsoniskās sabiedrības attīstības jomā | | Programmas “NVO fonds” mērķis ir stiprināt pilsoniskās sabiedrības ilgtspējīgu attīstību un demokrātiju Latvijā. Projekta iesniedzējam ir jāspēj identificēt sevi programmas mērķa kontekstā.  MAKROprojektu iesniedzējiem papildus jāsniedz informācija par pēdējo 3 gadu laikā veiktajām aktivitātēm sabiedrības labā un pilsoniskās sabiedrības attīstības jomā, tai skaitā organizācijas īstenotajiem projektiem. Projekta pieteikuma A1 sadaļā jānorāda ne vairāk kā 5 projektus, kas pēc darbības jomas vai finansējuma apjoma visvairāk līdzinās plānotajam projektam. Projekta pieteikuma veidlapā informāciju paredzēts strukturēt pa gadiem. *Informācija ārpus norādītā perioda netiek izskatīta kā atbilstības pamatojums Konkursa nolikuma 3.1.10. punktā izvirzītajam atbilstības nosacījumam.*  Darbība pilsoniskās sabiedrības attīstības jomā paredz sabiedrības organizēšanos, lai sadarbotos sabiedrībai kopumā svarīgu problēmu risināšanā un līdzdalībai lēmumu pieņemšanas procesos.  Saliedētas sabiedrības koncepts Latvijas politikas dienaskārtībā sāka veidoties līdz ar Satversmes preambulas pieņemšanu 2014. gadā. Satversmes preambula sniedz Latvijas valstiskuma redzējumu, definē vērtības un saliedētas sabiedrības attīstības pamatus - *"Latvija kā demokrātiska, tiesiska, sociāli atbildīga un nacionāla valsts balstās uz cilvēka cieņu un brīvību, atzīst un aizsargā cilvēka pamattiesības un ciena mazākumtautības. Latvijas tauta aizsargā savu suverenitāti, Latvijas valsts neatkarību, teritoriju, tās vienotību un demokrātisko valsts iekārtu. Latvijas identitāti Eiropas kultūrtelpā kopš senlaikiem veido latviešu un lībiešu tradīcijas, latviskā dzīvesziņa, latviešu valoda, vispārcilvēciskās un kristīgās vērtības. Uzticība Latvijai, latviešu valoda kā vienīgā valsts valoda, brīvība, vienlīdzība, solidaritāte, taisnīgums, godīgums, darba tikums un ģimene ir saliedētas sabiedrības pamats. Ikviens rūpējas par sevi, saviem tuviniekiem un sabiedrības kopējo labumu, izturoties atbildīgi pret citiem, nākamajām paaudzēm, vidi un dabu."*  Programmas “NVO fonds” konkursa nolikums izstrādāts, ņemot vērā Ministru kabineta 2021. gada 5. februāra rīkojumu Nr. 72 apstiprinātās “Saliedētas un pilsoniski aktīvas sabiedrības attīstības pamatnostādnes 2021. – 2027. gadam”.  Projekta īstenotājs darbojas pilsoniskās sabiedrības attīstības jomā, risinot būtiskas problēmas plašākas sabiedrības interesēs, valstisku mērķu sasniegšanā, veicinot sabiedrības līdzdalību, un darbojoties ne tikai savās interesēs vai savu biedru komerciālajās, profesionālajās vai politiskajās interesēs; projekta iesniedzēja mērķis ir darboties plašākas sabiedrības labā, risinot jautājumus, kas saistīti ar atsevišķu iedzīvotāju grupu vai visas sabiedrības labklājību.  [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.2. punkts  3.1.7. punkts  3.1.10. punkts |
| **2. Darbības virzieni un atbalstāmās aktivitātes, satura plānošana (Projekta pieteikuma veidlapas B sadaļa)** | | | | | |
| 2.1. | | Vai viena projekta ietvaros var plānot aktivitātes, kas atbilst vairākiem darbības virzieniem | | **JĀ**, biedrības un nodibinājumi var iesniegt makro vai mikro projektus, kuri ietver vienu vai vairākus darbības virzienus:   1. NVO darbības stiprināšana; 2. NVO interešu aizstāvības stiprināšana (tikai MAKROprojektiem\*); 3. Atbalsts NVO pilsoniskās sabiedrības aktivitātēm   \* MIKROprojektu pieteicējivar projektus iesniegt 2 darbības virzienos: *“NVO darbības stiprināšana”* un *“Atbalsts NVO pilsoniskās sabiedrības aktivitātēm”*, kura ietvaros būs iespējams īstenot arī organizācijas interešu pārstāvības aktivitātes, piemēram, iesaiste pašvaldības lēmumu pieņemšanā, kas iepriekš bija jāparedz atsevišķi kā specifisks darbības virziens.  Darbības virziens *“NVO un iedzīvotāju savstarpējās sadarbības stiprināšana”* netiek atsevišķi izdalīts ne makro-, ne mikroprojektu konkursā, jo sadarbību veicinošas aktivitātes iespējams plānot jebkurā citā no konkursā piedāvātajiem darbības virzieniem.  **Projektu novērtējumu neietekmē atzīmēto darbības virzienu skaits**, svarīga ir projektā piedāvātā risinājuma (aktivitāšu kopuma) atbilstība projektā definētajai problēmai un mērķa grupas vajadzībām.  Vienlaikus projekta aktivitātēm jābūt vērstām uz programmas mērķa un Konkursa nolikuma 1.7. punktā minēto rezultātu sasniegšanu.  [Atpakaļ uz jautājumu sadaļu](#Darbības_virzieni_aktivitates) | Konkursa nolikuma  1.6. punkts  1.7. punkts |
| 2.2. | | Kādas aktivitātes paredz katrs no darbības virzieniem | | Darbības virziena **“NVO darbības stiprināšana”** ietvaros paredzēts atbalstīt aktivitātes, kas vērstas uz tādu biedrību un nodibinājumu institucionālās un cilvēkresursu kapacitātes stiprināšanu, kuras īsteno interešu pārstāvības aktivitātes un/vai NVO pilsoniskās sabiedrības aktivitātes.  Darbības virziena **“NVO interešu aizstāvības stiprināšana”** ietvaros paredzēts atbalstīt NVO, kas veic plašākas sabiedrības vai specifisku sabiedrības grupu interešu pārstāvību nacionālā, reģionālā vai pašvaldību līmenī. *Interešu pārstāvība ir jebkāda privātpersonas tieša vai netieša saziņa savās vai citu privātpersonu interesēs ar publiskās varas pārstāvi, lai ietekmētu publiska lēmuma ierosināšanu, izstrādi, pieņemšanu vai piemērošanu. Par interešu pārstāvību nav uzskatāma: a) politiskās partijas vai politisko partiju apvienības pārstāvja saziņa (arī tiekoties) ar publiskās varas pārstāvi publisku politisko diskusiju laikā vai tādās politiskajās diskusijās, kurās nepiedalās interešu pārstāvis, b) citas valsts diplomātiskā un konsulārā dienesta darbinieka saziņa ar publiskās varas pārstāvi sev noteikto funkciju ietvaros, c) saziņa saistībā ar administratīvo procesu iestādē (izņemot gadījumus, kad administratīvo aktu izdod politiskas amatpersonas), administratīvo pārkāpumu procesu iestādē, pirmstiesas kriminālprocesu, tiesvedību vai strīda izšķiršanu citā veidā (piemēram, samierināšanu vai mediāciju), d) saziņa, kas notiek publiski, izmantojot elektroniskos plašsaziņas līdzekļus, preses izdevumus vai sociālos tīklus, e) piedalīšanās gājienos, sapulcēs vai piketos publiski vai iesnieguma iesniegšana pati par sevi. (saskaņā ar Interešu pārstāvības atklātības likuma 1. pantu).* ***Mikroprojektos interešu aizstāvības aktivitātes pašvaldību līmenī iekļaujamas darbības virzienā "Atbalsts NVO pilsoniskās sabiedrības aktivitātēm”***.  Darbības virziena **“Atbalsts NVO pilsoniskās sabiedrības aktivitātēm”** ietvaros paredzēts stiprināt demokrātiskās vērtības un cilvēktiesību ievērošanu Latvijā, veicināt pilsonisko līdzdalību un sociālo atbildību kopienā, nepastarpinātu dažādu sociālo grupu iesaisti pilsoniskajās aktivitātēs. *Pilsoniskā līdzdalība ir iedzīvotāju iesaiste sabiedrībai nozīmīgu jautājumu apspriešanā un risināšanā, piemēram, iesaistīšanās lēmumu pieņemšanas procesos dažādos līmeņos*.  **Konkrētas aktivitātes katram no darbības virzieniem konkursa nolikumā netiek definētas, tādējādi neierobežojot visu jomu NVO īstenot projektu atbilstoši savai kompetencei**, taču joprojām atbilstoši konceptuālajā ziņojumā "Par valsts finansēta nevalstisko organizāciju fonda izveidi" (16.12.2015. MK rīkojums Nr. 792) definētajam programmas “NVO fonds” mērķim un darbības virzieniem.  Vienlaikus Projekta pieteikuma veidlapas B1 sadaļā iekļauta shēma, kurā ietverta informācija par projektos biežāk sastopamajiem aktivitāšu veidiem katrā no konkursā piedāvātajiem projektu darbības virzieniem. Šai shēmai it tikai informatīvs mērķis – Projekta pieteicējs netiek ierobežots sava projekta mērķa sasniegšanai nepieciešamo aktivitāšu iekļaušanā projektā.  [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.6. punkts  Projekta pieteikuma formas B1 sadaļa |
| 2.3. | | Kas tiek saprasts ar pilsoniskās sabiedrības attīstības aktivitātēm  Vai sabiedrības izglītošanas aktivitātes ir atbilstošas | | Programmas “NVO fonds” ietvaros jāplāno tādas aktivitātes, kas vērstas uz pilsoniskās sabiedrības attīstību, tas ir:   * veicina sabiedrības aktivitāti un iesaistīšanos sabiedrībai būtisku problēmu risināšanā ar mērķi stiprināt Satversmē noteiktās demokrātiskās vērtības un cilvēktiesību ievērošanu Latvijā un veicināt sociālo atbildību, sadarbību un solidaritāti sabiedrībā; * veicina sabiedrības izpratni par iekļaujošu pilsonisko līdzdalību un līdzdalības veidiem; * veicina sabiedrības līdzdalību rīcībpolitikas veidošanas un lēmumu pieņemšanas procesos, kā arī NVO sadarbību ar publisko sektoru; * veicina NVO savstarpējo sadarbība reģionu, Latvijas, Eiropas Savienības līmenī un globāli; * veicina dažādu sabiedrības grupu savstarpējo uzticēšanos, līdzdalību un sadarbību, iedzīvotāju iesaisti NVO un veicina brīvprātīgo darbu; * veicina uzticēšanos nevalstiskajam sektoram; * nodrošina datos un pierādījumos balstītu priekšlikumu un politikas iniciatīvu izstrādi; * nodrošina sabiedrības interešu aizstāvību konkrētā NVO pamatdarbības jomā; * veicina piederību Latvijai un latviešu valodai; * veicina NVO kapacitāti un veiktspēju, t.sk., jaunu biedru, brīvprātīgo iesaisti.   Ja neesat pārliecināts(-ta) par projektā iecerētās aktivitātes atbilstību konkursa nosacījumiem un lai saņemtu individuālu konsultāciju, lūdzam sazināties ar Programmas atbildīgo personu Ingu Liepu: e-pasts: [inga.liepa@sif.gov.lv](mailto:inga.liepa@sif.gov.lv), tālruņa nr. +371 22811004.  Ar MAP saistītos jautājumos aicinām sazināties ar Lieni Vārslavāni:  e-pasts: [liene.varslavane@sif.gov.lv](https://sif.map.gov.lv/contests/liene.varslavane@sif.gov.lv), tālruņa nr. +371 22811009.    [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.7. punkts |
| 2.4. | | Kas NVO fondā saprotams kā projekta ilgtermiņa ietekme | | Ar ilgtermiņa ietekmi tiek saprasts, ka:  1) projekta rezultāti saglabājas pēc projekta pabeigšanas (piemēram, publicēti materiāli ar ilgtermiņa ietekmi – pētījumi, stratēģijas, apmācību programmas, video u.tml.);  2) projekta aktivitātes iniciē jaunus rezultātus (piemēram, sagatavoti dalībnieki, kas pēc projekta darbosies/ vai jau darbojas patstāvīgi attiecīgajā jomā vai apmācīti brīvprātīgie, kas pēc projekta tiek piesaistīti un praksē izmanto apmācībās gūtās zināšanas);  3) projektā ieviestas inovatīvas idejas (radītas vai pārņemtas jaunas un inovatīvas pieejas un risinājumi).  [Atpakaļ uz jautājumu sadaļu](#Darbības_virzieni_aktivitates) | Konkursa nolikuma  5.7.4. punkts |
| 2.5. | | Kāda nozīme ir projektu papildu kvalitātes vērtēšanas kritērijiem | | Projektu kvalitātes vērtēšana paredz papildu kritērijus, par kuriem gan makroprojekta, gan mikroprojekta pieteikums papildus maksimāli var iegūt 4 punktus:   * + 1. Laba pārvaldība (0/0,5/0,75/1 punkts)   0,5 punkti – *publiskota informācija par organizācijas kontaktiem, par pārvaldes un izpildinstitūcijas pārstāvjiem (Padome, valde, direktors u.tml.), biedru uzņemšanas kārtību vai statūti;*  0,25 punkti – *sniegta informācija par organizācijas lēmumu pieņemšanas procesu (komunikāciju, plānošanu, izpildes kontroli); organizācijas piesaistītā finansējuma, tai skaitā ziedojumu, pieņemšanas un izlietošanas principus; darbības, lai novērstu jebkāda veida diskriminācijas izpausmes u.tml.;*  0,25 punkti – *organizācijai ir vidēja termiņa stratēģijas dokuments.* ***Makroprojektiem ar īstenošanas periodu līdz 22 mēnešiem stratēģijas dokumenta esamība ir obligāti atbilstības kritērijs.***   * + 1. Projekta ieguldījums programmas mērķa sasniegšanā (0/1/2 punkti)   *2 punkti – vērtējums ekvivalents vērtējumam “5 punkti” kvalitātes 5.7.2. kritērijā*  *1 punkts – vērtējums ekvivalents vērtējumam “4 punkti” kvalitātes 5.7.2. kritērijā*  *0 punkti – vērtējums ekvivalents vērtējumam “3 punkti” un zemāk kvalitātes 5.7.2. kritērijā*   * + 1. Interešu pārstāvība (0/0,5 punkti)     2. NVO un iedzīvotāju savstarpējā sadarbība (0/0,5 punkti)   *Ja projekta iesniedzējs vēlās pretendēt uz papildpunktu projekta pieteikuma vērtējumā kritērijā 5.9.3. un/vai 5.9.4., obligāti jāaizpilda lauks projekta pieteikuma B 5.1. un/vai B 5.2. punktā, kur paredzēts norādīt konkrētu un detalizētu informāciju par projekta kvalitātēm papildpunktu iegūšanai: konkrētas jomas/problēmas, projektā plānotās aktivitātes, to mērķi un sagaidāmos rezultātus.*  Papildus maksimāli iespējams iegūt 4 punktus, kas varētu būtiski ietekmēt projekta izredzes saņemt programmas finansējumu.  Plašāks skaidrojums par papildu kritēriju vērtēšanu pieejams MAP sadaļā “Kritēriji”.  [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 5.9. punkts |
| 2.6. | | Vai projekta rezultātā obligāti ir jāpiesaista jauni biedri  Vai par to tie piešķirti papildus punkti | | Jaunu biedru un/vai brīvprātīgo piesaistīšana nav obligāts nosacījums projekta īstenošanai, taču ir būtisks rezultatīvs rādītājs, ja projektā paredzēts veicināt NVO kapacitāti un veiktspēju. Par jaunu biedru un/vai brīvprātīgo piesaistīšanu papildu punkti projektu vērtēšanas posmā netiek piešķirti.  Informācija par NVO jaunu biedru un/vai brīvprātīgo piesaisti ir būtiska, lai izvērtētu programmas “NVO Fonds” darbību un ietekmi uz pilsoniskās sabiedrības attīstību.  [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.13.10. punkts  **Projekta pieteikuma formas B4.3. sadaļa** |
| 2.7. | | Vai biedrības biedri var apmeklēt projekta aktivitātes | | **JĀ,** Projekta mērķa grupas ir dažādas iedzīvotāju grupas, biedrības un nodibinājumi, to dalībnieki, biedri, darbinieki un brīvprātīgie.  [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.15. punkts |
| 2.8. | | Vai projekta vadītājs var būt arī lektors vai projekta grāmatvedis | | **JĀ,** ja projekta vadītāja amata izpildītājam ir nepieciešamā kvalifikācija lektora vai projekta grāmatveža pienākumu veikšanai. Tādā gadījumā izmaksas projekta budžetā jāplāno atsevišķi – gan kā projekta vadītājam, gan kā lektoram, gan kā grāmatvedim.  [Atpakaļ uz jautājumu sadaļu](#Darbības_virzieni_aktivitates) | **Projekta pieteikuma formas sadaļa “Budžets”** |
| 2.9. | | Vai projekta ietvaros var plānot ārvalstu pieredzes apmaiņas braucienus | | Projektu īstenošanas vieta ir Latvija. Atsevišķas projekta aktivitātes var īstenot ārpus Latvijas, ja tās ir nepieciešamas projekta mērķu sasniegšanai un ir attiecīgi pamatotas projekta pieteikumā.  Aktivitāšu ārvalstīs izmaksas nedrīkst pārsniegt 10% no projekta kopējām attiecināmajām izmaksām.  [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.16. punkts 4.2.4. punkts |
| 2.10. | | Plānojot projekta aktivitātes darbības virzienā „NVO interešu aizstāvības stiprināšana”, nevar identificēt konkrēti visas darba grupas vai komisijas, uz kurām eksperti dosies, jo no valsts iestādēm uzaicinājumi uz sēdēm atnāk tikai 1-2 nedēļas pirms sēdes.  Kā rīkoties | | **Projekta pieteikuma formas B6 sadaļā „Projekta aktivitātes” norāda, kādā interešu aizstāvības jomā plānots īstenot aktivitātes, kādās komitejās, komisijās, darba grupās ir plānots piedalīties, neminot konkrētu sanāksmju skaitu konkrētās institūcijās.**  **Projekta pieteikuma formas B7 sadaļā „Projekta sagaidāmie kvantitatīvie rezultāti” norāda kopējo indikatīvo plānoto sēžu skaitu.**  [Atpakaļ uz jautājumu sadaļu](#Darbības_virzieni_aktivitates) | **Projekta pieteikuma formas B6 sadaļa**  **B7 sadaļa** |
| 2.11. | | Darbības virzienā “NVO interešu aizstāvības stiprināšana” projektu mērķa grupas parasti ir lielas sabiedrības grupas, kuru intereses tiek pārstāvētas konkrētā projektā un kuru skaitliskais lielums tiek aprēķināts statistiski.  Kā iegūt apliecinājumu par faktiski projektā iesaistīto mērķa grupu, kuras intereses pārstāvētas | | **Ņemot vērā interešu aizstāvības organizāciju darba metodes, kas paredz sabiedrībai aktuālu interešu jomu apzināšanu un izpēti, sabiedrības informēšanu un sabiedrības interešu pārstāvību politikas veidošanas un lēmumu pieņemšanas līmenī, projekta ietvaros mērķa grupa ir labuma guvēji interešu aizstāvības procesā vai rezultātā, taču konkrētajās projekta aktivitātēs mērķa grupa faktiski var nebūt iesaistīta. Šādā gadījumā statistiski aprēķinātā mērķa grupa uzskatāma par faktiski sasniegtu mērķa grupu, kuras intereses ir pārstāvētas atbilstoši projekta faktiskajiem rezultātiem.**  **Papildus projektā tiek paredzēta tiešā mērķa grupa – valsts pārvaldes, pašvaldību un dažādu institūciju pārstāvji, kas tiek iesaistīti un ar kuriem sadarbībā tiek īstenotas projekta aktivitātes.**  [Atpakaļ uz jautājumu sadaļu](#Darbības_virzieni_aktivitates) | **Projekta pieteikuma formas B4.3 sadaļa** |
| 2.12. | | Vai projektā publicitātes pasākumu var plānot kā atsevišķu aktivitāti | | **JĀ, ja tas ir nepieciešams projekta un programmas mērķa sasniegšanai.**  **Vienlaikus jāņem vērā, ka, neskatoties uz atsevišķu publicitātes aktivitāšu iekļaušanu projektā, projekta īstenotājam jebkurā gadījumā jānodrošina pietiekama programmas un projekta publicitāte saskaņā ar projekta īstenošanas līguma 7.8. punkta nosacījumiem.**  [Atpakaļ uz jautājumu sadaļu](#Darbības_virzieni_aktivitates) | **Līguma 7.8. punkts** |
| 2.13. | | Kādā veidā notiek brīvprātīgā darba uzskaite | | Projektā ar brīvprātīgajiem tiek slēgti brīvprātīgā darba līgumi.  Aktivitātēm ar daudzskaitlīgu un/vai epizodisku brīvprātīgo iesaisti var veikt brīvprātīgā darba uzskaiti, veidojot brīvprātīgā darba reģistru, paredzot iekļaut informāciju, piemēram, vārds, uzvārds, datums, darba stundas, veiktais uzdevums, e-pasta adrese u.tml. atkarībā no reģistra veidošanas specifiska nolūka.  [Atpakaļ uz jautājumu sadaļu](#Darbības_virzieni_aktivitates) | **Līguma 1.pielikums** |
| 2.14. | | Ar kuru datumu var uzsākt projektu īstenošanu | | Projekta īstenošanas periodam jābūt robežās **no 2025. gada 1. janvāra** līdz 31. oktobrim – visiem MIKROprojektiem un MAKROprojektiem ar īstenošanas periodu līdz 10 mēnešiem, un līdz 2026. gada 31. oktobrim – MAKROprojektiem ar īstenošanas periodu līdz 22 mēnešiem.  Provizoriski konkursa rezultāti būs zināmi līdz 2024. gada decembra vidum (Ziemassvētkiem). Ja projekta plānotais sākuma datums ir 2025. gada 1. janvāris, projekta apstiprināšanas gadījumā izmaksas būs attiecināmas no 1. janvāra. Pirms līguma noslēgšanas un avansa saņemšanas organizācijas veiktos projekta maksājumus no organizācijas komercbankas konta iespējams pārgrāmatot uz projekta izmaksām.  [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.13. punkts |
| 2.15. | | Līdz kuram datumam jāpabeidz projekta īstenošana | | Visiem MIKROprojektiem un MAKROprojektiem ar īstenošanas periodu līdz 10 mēnešiem projekta **aktivitātēm jābūt pabeigtām līdz 2025.gada 31.oktobrim.** Projekta **noslēguma pārskats jāiesniedz** projekta īstenošanas līgumā noteiktajā datumā, bet **jebkurā gadījumā ne vēlāk kā līdz 2025.gada 14.novembrim** (saņemšanas datums Fondā).  MAKROprojektiem ar īstenošanas periodu līdz 22 mēnešiem **aktivitātēm jābūt pabeigtām līdz 2026.gada 31.oktobrim.** Projekta **noslēguma pārskats jāiesniedz** projekta īstenošanas līgumā noteiktajā datumā, bet **jebkurā gadījumā ne vēlāk kā līdz 2026.gada 14.novembrim** (saņemšanas datums Fondā).  [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.13. punkts |
| 2.16. | | Vai projekta pieteikuma formas B2 sadaļā “Projekta īstenošanas vieta” jānorāda, ka projekta ietvaros paredzēts pieredzes apmaiņas brauciens uz citu reģionu, valsti | | **NĒ**, nosakot projekta īstenošanas vietu, jāņem vērā projekta pamata aktivitāšu un mērķa grupas teritoriālais pārklājums Latvijā.  Informācija par komandējumiem ārvalstīs jānorāda projekta pieteikuma veidlapas B6 sadaļā “Projekta aktivitātes”  [Atpakaļ uz jautājumu sadaļu](#Darbības_virzieni_aktivitates) | **Projekta pieteikuma formas B2 sadaļa**  B6 sadaļa |
| 2.17. | | Kā paredzēts rīkoties, ja kādu neparedzamu apstākļu ietekme traucēs projektu īstenošanu 2025.– 2026. gadā  Vai būs iespējamas izmaiņas līgumā, ja projekta pieteikumā plānotais budžets netiek apgūts pilnībā | | Plānojot projekta aktivitātes 2025. vai 2025.-2026. gadā, aicinām ņemt vērā nesenas pagātnes (Covid-19 pandēmijas perioda) pieredzi un pārdomāt iespējamos risinājumus projekta aktivitāšu norisei klātienē vai attālināti. Potenciāli efektīvs varētu būt arī elastīgs projekta aktivitāšu laika grafika plānojums.  Fonds ir gatavs sadarbībai ar projektu īstenotājiem, meklējot labākos risinājumus, tai skaitā arī alternatīvus risinājumus pie nosacījuma, ja tiek saglabāts projekta mērķis un sasniegti rezultāti.  [Atpakaļ uz jautājumu sadaļu](#Darbības_virzieni_aktivitates) |  |
| 2.18. | | Vai ir noteikta proporcija, cik projektu no katra darbības virziena tiks atbalstīti | | Projektā var paredzēt vienu vai vairākus no prioritārajiem darbības virzieniem. Finansējuma sadalījuma proporcija darbības virzieniem netiek noteikta.  No kopumā programmai projektu īstenošanai 2025. gadā pieejamā finansējuma **2 350 000 EUR** MAKROprojektiem paredzēti 80% jeb 1 880 000 EUR. Provizoriski finansējums būs pietiekams vismaz **47 MAKROprojektu** atbalstam.  Īstenošanai apstiprinātajiem MAKROprojektiem, kuri tiks uzsākti 2025. gadā un turpināsies 2026. gadā, nepieciešamais finansējums aktivitātēm 2026. gadā tiks rezervēts no Programmai pieejamā finansējuma 2026. gadā.  MIKROprojektiem pieejamā programmas finansējuma daļa ir 20% jeb **470 000 EUR**, kas nosacīti ir pietiekams vismaz **36 MIKROprojektu** atbalstam.  [Atpakaļ uz jautājumu sadaļu](#Darbības_virzieni_aktivitates) | **Konkursa nolikuma**  **1.8. punkts**  **1.9. punkts** |
| **3. Projekta budžets** | | | | | |
| 3.1. | | Cik lielam jābūt projekta iesniedzēja līdzfinansējumam | | **Programmas finansējums veido 100% no projekta kopējām attiecināmajām izmaksām**.  Tomēr jāņem vērā, ka projektam **avansā tiek izmaksāti 90%** no plānotā finansējuma.  Projektam nav nepieciešams projekta īstenotāja līdzfinansējums, taču organizācijai kā priekšfinansējums būs jānodrošina atlikušie 10% (5% projektiem ar īstenošanas termiņu līdz 22 mēnešiem 2025.-2026. gadā) projektam nepieciešamā finansējuma, kas tiks atgūti pēc noslēguma pārskata apstiprināšanas, saņemot projekta noslēguma maksājumu.  Ja projektā finansējums nav pietiekams vai konkrētām izmaksu pozīcijām projektā finansējums nav paredzēts, iespējams piesaistīt trūkstošo finansējumu arī no citiem avotiem. Šajā gadījumā finansējuma avotiem jābūt skaidri nodalītiem.  [Atpakaļ uz jautājumu sadaļu](#Projekta_budžets) | Konkursa nolikuma 1.10. punkts |
| 3.2 | | Kāda ir projekta maksājumu kārtība | | Projektam finansējums tiek pārskaitīts pa daļām:   1. Maksājumu laika grafiks 2025.gadā **projektam līdz 10 mēnešiem**:   1.avanss – 70% 5 darbdienu laikā pēc Līguma noslēgšanas  2.avanss – 20% 5 darbdienu laikā pēc starpposma pārskata apstiprināšanas  Noslēguma maksājums – 5 darbdienu laikā pēc noslēguma pārskata apstiprināšanas (līdz 2025. gada 20. decembrim)   1. Maksājumu laika grafiks 2025.-2026. gadā **projektam līdz 22 mēnešiem**:   1.avanss – 50% (jeb aptuveni 100% finansējums pirmajam gadam) 5 darbdienu laikā pēc Līguma noslēgšanas  2.avanss – 45% 5 darbdienu laikā pēc starpposma pārskata apstiprināšanas  Noslēguma maksājums – 5 darbdienu laikā pēc noslēguma pārskata apstiprināšanas (līdz 2026. gada 20. decembrim)  [Atpakaļ uz jautājumu sadaļu](#Projekta_budžets) | Projekta īstenošanas līgums |
| 3.3. | | Kas ir projekta administratīvās izmaksas  Kā pareizi budžetā iekļaut administratīvās izmaksas | | Budžeta forma paredz projekta izmaksas grupēt 3 pozīcijās:   1. Personāla atalgojums 2. Citas izmaksas 3. Administratīvās izmaksas   **Projekta administratīvās izmaksas ir** administratīvā personāla atlīdzība (projekta vadītājs, grāmatvedis, asistents) un ar to saistītās izmaksas (nodokļi), uz projekta administrēšanu attiecināmie sakaru izdevumi, biroja telpu noma un komunālie izdevumi, transporta izdevumi, biroja preces u.c. izmaksas, kas saistītas ar projekta administrēšanu.  Budžeta pozīcijā “Administratīvās izmaksas”, izmaksas atsevišķi jāizdala, ja projekts paredzēts **tikai vienā darbības virzienā “Atbalsts NVO pilsoniskās sabiedrības aktivitātēm”**. Plānoto administratīvo izmaksu ierobežojumu (līdz 20% no projekta kopējām attiecināmajām izmaksām|) pie datu ievades nodrošina MAP.  Noslēdzot projekta īstenošanu, gadījumā, ja sasniegts projekta mērķis un visi plānotie projekta rezultāti, bet faktisko tiešo attiecināmo izmaksu samazinājums tieši saistīts ar ekonomisku projekta finansējuma izlietojumu, administratīvo izmaksu apmērs tiek izvērtēts un var tikt saglabāts projekta pieteikumā plānotajā apmērā.  Ja projektā paredzēti **vairāki darbības virzieni**, administratīvās izmaksas jāiekļauj attiecīgi pie personāla atalgojuma (1.pozīcijā) vai citām izmaksām (2.pozīcijā). Administratīvo izmaksu kopsumma var pārsniegt 4.2.1. punktā noteikto 20% ierobežojumu.  [Atpakaļ uz jautājumu sadaļu](#Projekta_budžets) | Konkursa nolikuma 4.2.1.punkts  4.2.2.punkts  Projekta pieteikuma formas sadaļa “Budžets” |
| 3.4. | | Vai drīkst visa projekta ietvaros apvienot vienā pozīcijā izmaksas dažādām projekta aktivitātēm, piemērām kancelejas un biroja preces ikdienas vajadzību un pasākumu organizēšanai | | **JĀ**, budžeta apakšpozīcijas vēlams definēt un plānot:   1. konsolidēti, piemēram, neizdalot atsevišķi transporta vai kancelejas izmaksas katrai aktivitātei. Detalizētāku skaidrojumu par budžeta apakšpozīcijas kopsummu iespējams sniegt projekta budžeta sadaļā “Projekta budžeta pozīciju skaidrojums” (informācija ir būtiska ekspertiem, vērtējot projektu pieteikumus); 2. apakšpozīcijas nosaukumu nobeidzot ar “u.tml.”, kas nodrošina iespēju elastīgāk reaģēt uz apstākļu un vajadzību maiņu projekta īstenošanas gaitā; 3. apakšpozīcijā projekta personāla izmaksas iekļaujot kopā ar darba devēja valsts sociālās apdrošināšanas obligātajām iemaksām (darba devēja VSAOI neizdalot atsevišķā budžeta apakšpozīcijā).   [Atpakaļ uz jautājumu sadaļu](#Projekta_budžets) |  |
| 3.5. | | Vai grāmatvedības izmaksas jāparedz pozīcijā “Personāla atalgojums”, vai arī to var norādīt pozīcijā “Citas izmaksas”  Vai grāmatvedības pakalpojumi var būt ārpakalpojums | | Ja projekts tiek iesniegts darbības virzienā “Atbalsts NVO pilsoniskās sabiedrības aktivitātēm”, kuram noteikts administratīvo izmaksu ierobežojums 20% apmērā, tad projekta grāmatvedis jānorāda budžeta 3. pozīcijā pie administratīvajām izmaksām.  Pārējos gadījumos grāmatveža atalgojumu var norādīt pozīcijā “Personāla izmaksas” vai “Citas izmaksas”, ja pakalpojumu sniegs grāmatvedības firma.  Veidlapas B8 sadaļā norāda grāmatveža uzdevumus projektā – gan administratīvos, gan īstenošanas, ja, piemēram, kā projekta aktivitāte plānotas grāmatvedības konsultācijas u.tml.  **JĀ,** projekta grāmatvedību var plānot arī ārpakalpojumā.  [Atpakaļ uz jautājumu sadaļu](#Projekta_budžets) |  |
| 3.6. | | Kādus līgumus var slēgt ar projekta īstenošanas un administratīvo personālu – darba līgumus, pakalpojuma līgumus, autoratlīdzības līgumus | | Ar projekta aktivitāšu īstenošanas personālu un administratīvo personālu iespējams slēgt gan darba, gan pakalpojumu līgumus.  Ja uz projekta uzsākšanas brīdi personālam jau ir spēkā esošs darba vai pakalpojuma līgums, tad tiek slēgta papildu vienošanās pie spēkā esošā līguma par papildus projektā veicamajiem pienākumiem, darba apjomu un atalgojuma likmi.  Ja projektā veicamie pienākumi paredzēti jau esošā līguma un samaksas ietvaros, tad ar organizācijas rīkojumu darbiniekam jāuzdod projekta īstenošanas periodā konkrētu uzdevumu veikšana projektā noteiktā apjomā un ar projektā noteikto samaksas likmi.  Ar projekta īstenošanas personālu (atsevišķu pasākumu lektoriem, ekspertiem u.c.) vispiemērotāk būtu slēgt pakalpojuma līgumus. Ļoti rūpīgi jāapsver autoratlīdzības līgumu slēgšanas pamatotība.  **Uzmanību! Konkursa vērtēšanas posmā izskatītās un parakstītajā projekta īstenošanas līgumā (budžetā) fiksētās personāla atalgojuma likmes paliek nemainīgas visā projekta īstenošanas periodā. Ja organizācijā veiktas izmaiņas darbinieku atalgojuma sistēmā (palielinātas atalgojuma likmes), starpību organizācijai jāsedz no citiem organizācijas finansējuma avotiem.**  [Atpakaļ uz jautājumu sadaļu](#Projekta_budžets) |  |
| 3.7. | | Vai ir noteiktas projekta personāla atalgojuma likmes | | **NĒ,** taču izmaksas ir attiecināmas, ja veiktas, ievērojot izmaksu lietderības, ekonomiskuma un efektivitātes principus.  Iespējams, kādā no pozīcijām projekta sekmīgai īstenošanai nepieciešams piesaistīt personālu ar atalgojumu, kas pārsniedz vidējās tirgus cenas. Šādas izmaksas iespējams pamatot projekta pieteikuma budžeta sadaļā “Projekta budžeta pozīciju skaidrojums”, lai pārliecinātu projektu kvalitātes vērtēšanas ekspertus par plānoto izmaksu nepieciešamību projekta mērķa un rezultātu sasniegšanai un jau minēto izmaksu lietderības, ekonomiskuma un efektivitātes principu ievērošanu.  [Atpakaļ uz jautājumu sadaļu](#Projekta_budžets) | Konkursa nolikuma 4.1.1. punkts |
| 3.8. | | Valsts noteiktās algas nodokļu likmes 2025.-2026.gadā | | Projekta personāla atalgojumam būs jāpiemēro nodokļu likmes, kādas tās tiks apstiprinātas 2025. un 2026. gadam.  Lai nodrošinātu elastību projekta budžeta plānošanā un vēlāk tā izpildē, rosinām budžetā personāla izmaksas plānot, atsevišķā pozīcijā, neizdalot darba devēja VSAOI.  [Atpakaļ uz jautājumu sadaļu](#Projekta_budžets) |  |
| 3.9. | | Kādos gadījumos attaisnojama autoratlīdzības līguma slēgšana | | **LŪDZAM RŪPĪGI APSVĒRT AUTORATLĪDZĪBAS LĪGUMA SLĒGŠANAS PAMATOTĪBU!**  Saskaņā ar Autortiesību likuma *(skatīt –* [*https://likumi.lv/ta/id/5138-autortiesibu-likums*](https://likumi.lv/ta/id/5138-autortiesibu-likums)*)* 4. pantu, autordarbi var būt:  1) literārie darbi (grāmatas, brošūras, runas, datorprogrammas, lekcijas, aicinājumi, ziņojumi, sprediķi un citi līdzīga veida darbi);  2) dramatiskie un muzikāli dramatiskie darbi, scenāriji, audiovizuālu darbu literārie projekti;  3) horeogrāfiskie darbi un pantomīmas;  4) muzikālie darbi ar tekstu vai bez tā;  5) audiovizuālie darbi;  6) zīmējumi, glezniecības, tēlniecības un grafikas darbi un citi mākslas darbi;  7) lietišķās mākslas darbi, dekorācijas un scenogrāfijas darbi;  8) dizaina darbi;  9) fotogrāfiskie darbi un darbi, kas izpildīti fotogrāfijai līdzīgā veidā;  10) celtņu, būvju, arhitektūras darbu skices, meti, projekti un celtņu un būvju risinājumi, citi arhitektūras darinājumi, pilsētbūvniecības darbi un dārzu un parku projekti un risinājumi, kā arī pilnīgi vai daļēji uzceltas būves un realizētie pilsētbūvniecības vai ainavu objekti;  11) ģeogrāfiskās kartes, plāni, skices, plastiskie darbi, kas attiecas uz ģeogrāfiju, topogrāfiju un citām zinātnēm  12) u.c.  Autoratlīdzību izmaksas saistītas ar specifisku nodokļu regulējumu.  [Atpakaļ uz jautājumu sadaļu](#Projekta_budžets) |  |
| 3.10. | | Vai var aktivitāšu īstenošanai piesaistīt arī ārvalstu lektorus | | **JĀ,** var piesaistīt ārvalstu lektorus projekta aktivitāšu īstenošanai. Taču jāņem vērā, ka piesaistītā ārvalstu lektora izvēle un tā atalgojuma izmaksas ir jāpamato (t.sk. projekta pieteikuma veidlapas budžeta sadaļā “Projekta budžeta pozīciju skaidrojums”), un visi plānotie izdevumi, kas saistīti ar lektora nokļūšanu uz aktivitāšu īstenošanas vietu un lektora veicamo darbu, jāiekļauj uzņēmuma/pakalpojuma līguma summā vai līgumā jāatrunā, kādā veidā tiks segtas, piemēram, transporta izmaksas (lidmašīnas biļete).  [Atpakaļ uz jautājumu sadaļu](#Projekta_budžets) |  |
| 3.11. | | Vai ir noteikts summas slieksnis, no kura jāveic cenu aptauja vai iepirkums | | **NĒ**, cenu aptauja vai iepirkums šīs programmas projektos nav jāveic.  Konkursa nolikumā ir noteikts, ka visām izmaksām jāatbilst izmaksu lietderības, ekonomiskuma un efektivitātes principiem. Lai to nodrošinātu, projekta iesniedzējam jāveic tirgus izpēte (tirgus cenu apzināšana). Ja kādā pozīcijā plānotās izmaksas ir redzami virs tirgus vidējām cenām (netipiski augstas), projekta pieteikuma budžeta sadaļā “Projekta budžeta pozīciju skaidrojums” jānorāda informācija par veikto tirgus izpēti un jāargumentē konkrētā pakalpojuma sniedzēja izvēli. Budžeta skaidrojumu sadaļā norādītā informācija ir vienīgais veids, kā projekta iesniedzējs var argumentēt savu izvēli un ietekmēt projekta novērtējumu kvalitātes 5.7.7. kritērijā.  [Atpakaļ uz jautājumu sadaļu](#Projekta_budžets) | Konkursa nolikuma 4.1.1. punkts |
| 3.12. | | Vai pamatlīdzekļu iegādi var attiecināt uz projektu pilnā apmērā | | **JĀ**, projekta attiecināmajās izmaksās (budžetā) var iekļaut pamatlīdzekļu izmaksas 100% apmērā.  Vienīgais ierobežojums – plānojot budžetu, projekta aktivitāšu īstenošanai vai organizācijas kapacitātes stiprināšanai nepieciešamā inventāra iegādes izmaksas un pamatlīdzekļu iegādes izmaksas kopā nedrīkst pārsniegt 20% no projekta kopējām attiecināmajām izmaksām.  Noslēdzot projekta īstenošanu, gadījumā, ja sasniegts projekta mērķis un visi plānotie projekta rezultāti, bet faktisko tiešo attiecināmo izmaksu samazinājums tieši saistīts ar ekonomisku projekta finansējuma izlietojumu, inventāra un pamatlīdzekļu iegādes izmaksu apmērs tiek izvērtēts un var tikt saglabāts projekta pieteikumā plānotajā apmērā.  [Atpakaļ uz jautājumu sadaļu](#Projekta_budžets) | Konkursa nolikuma 4.2.3. punkts |
| 3.13. | | Vai projekta ietvaros var paredzēt komandējuma izdevumus | | **JĀ,** projekta ietvaros var plānot vietējo un ārvalstu komandējumu vai darba (dienesta) braucienu izdevumus, paredzot atbilstošas transporta, naktsmītņu, dienas naudas u.c. likumdošanā paredzamās izmaksas.  Jāņem vērā, ka izmaksas ārvalstīs nedrīkst pārsniegt 10% no projekta kopējām attiecināmajām izmaksām.  Komandējumu izdevumi projekta iesniedzēja darbiniekiem atlīdzināmi saskaņā ar Latvijas Republikas normatīvajos aktos noteiktajām komandējumu un darba (dienesta) braucienu izdevumu normām, t.i. Ministru kabineta 2010.gada 12.oktobra noteikumiem Nr.969 „Kārtība, kādā atlīdzināmi ar komandējumiem saistītie izdevumi” – skatīt [*https://likumi.lv/ta/id/220013-kartiba-kada-atlidzinami-ar-komandejumiem-saistitie-izdevumi*](https://likumi.lv/ta/id/220013-kartiba-kada-atlidzinami-ar-komandejumiem-saistitie-izdevumi).  *Minētie MK noteikumi paredz, ka dienas nauda komandējumiem (darba braucieniem) Latvijas Republikā ir EUR 8,00 dienā, maksa par naktsmītni Rīgā – līdz EUR 120,00, citās apdzīvotās vietās – līdz EUR 60,00 (ieskaitot PVN).*  [Atpakaļ uz jautājumu sadaļu](#Projekta_budžets) | Konkursa nolikuma  1.17. punkts  4.2.4. punkts |
| 3.14. | | Vai projekta budžetā drīkst iekļaut projekta pieteikuma sagatavošanas izmaksas | | **NĒ**, šī konkrētā NVO fonda projekta pieteikuma sagatavošanas izmaksas ir uz projektu neattiecināmas izmaksas.  [Atpakaļ uz jautājumu sadaļu](#Projekta_budžets) | Konkursa nolikuma 4.3.4. punkts |
| 3.15. | | Vai telpu remonts ir attiecināmas izmaksas | | **NĒ,** būvniecības un telpu remonta izmaksas nav attiecināmas.  Pieļaujamas ir pagaidu (uz pasākuma brīdi) konstrukciju veidošanas izmaksas atsevišķiem aktivitāšu pasākumiem, piemēram, stenda izveide gadatirgū vai forumā un materiālu iegāde šim nolūkam.  [Atpakaļ uz jautājumu sadaļu](#Projekta_budžets) | Konkursa nolikuma 4.3.10. punkts |
| 3.16. | | Vai pastāv kādi ierobežojumi, cik lielu naudas summu uz vienu cilvēku var paredzēt projekta dalībnieku ēdināšanai (konferencē, semināros, u.c.) | | **NĒ,** ierobežojumu nav, bet šīm izmaksām, tāpat kā visām projektā plānotajām izmaksām, ir jābūt racionālām, pamatotām, ekonomiski izdevīgām un atbilstošām tirgus cenām.  Projekta iesniedzējam jāplāno dalībnieku ēdināšanas izmaksas atbilstoši dalībnieku skaitam un jāizvērtē ēdināšanas nepieciešamība aktivitāšu norises nodrošināšanai, piemēram, ja aktivitāte paredzēta divas stundas, tad kafijas pauze nav ekonomiski pamatota, taču ja aktivitātes norise paredzēta visas dienas garumā, tad projekta iesniedzējs varētu paredzēt vairākas kafijas pauzes vai kafijas pauzi un pusdienu izmaksas.  Tādas izmaksas kā ēdināšanu, transportu vai biroja preces vēlams plānot konsolidēti – jāplāno viena budžeta izmaksu apakšpozīcija “Ēdināšana”, norādot kopējās plānotās ēdināšanas izmaksas.  Ēdināšanas (arī saistīto trauku nomas, apkalpošanas u.c.) izmaksu kalkulāciju jāiekļauj projekta pieteikuma veidlapas budžeta skaidrojošā sadaļā, norādot arī aktivitātes, kurām paredzētas šajā pozīcijā izmaksas. Savukārt, projekta pieteikuma B7 sadaļā “Projekta aktivitātes” tabulas kolonnā “Aktivitātes īstenošanai paredzētās budžeta izmaksu pozīcijas (norādīt numuru)” jānorāda konkrētā izmaksu apakšpozīcija katrai aktivitātei, kur ēdināšanas izmaksas plānotas.  [Atpakaļ uz jautājumu sadaļu](#Projekta_budžets) | Konkursa nolikuma 4.1.1.punkts |
| **4. Projekta pieteikuma iesniegšana** | | | | | |
| 4.1. | | Vai, iesniedzot projekta pieteikumu, jāsniedz informācija par piesaistīt plānotajiem speciālistiem un jāpievieno projekta personāla un piesaistīto lektoru/ekspertu CV | | **NĒ,** iesniedzot projekta pieteikumu, personāla un speciālistu CV nav jāpievieno, taču projekta īstenošanas gaitā Sabiedrības integrācijas fonds var prasīt skaidrot konkrēta speciālista izvēli vai iesniegt CV, lai pārliecinātos, par speciālista piemērotību veicamajiem pienākumiem.  Atbilstoša personāla atlase projekta kvalitatīvai un atbilstošai īstenošanai ir projekta īstenotāja atbildība. Projekta pieteikumā netiek prasīts norādīt konkrētus amata izpildītājus. IZŅĒMUMS: projekta pieteikuma titullapā jānorāda konkrētas personas kā īstenotāja atbildīgā amatpersona, projekta vadītājs un grāmatvedis (ja uz projekta pieteikuma iesniegšanas brīdi ir zināms).  Projekta pieteikuma veidlapas B8 sadaļā “Projektā iesaistītais personāls” jānorāda:   1. visi projekta īstenošanai nepieciešamā personāla amati (gan īstenošanas, gan administratīvā personāla); 2. galvenie amata pienākumi un uzdevumi, aktivitātes, kurās speciālists tiks iesaistīts; 3. pienākumu projektā veikšanai nepieciešamā profesionālā kvalifikācija un prasmes. *Projekta pieteikumā amatam norādītas nevajadzīgi/nesamērīgi augstas prasības kvalifikācijai un/vai pieredzei, kas pārsniedz projekta ietvaros nepieciešamo, nesniedz priekšrocības konkursā (projekta vērtēšanā), bet darbinieku piesaistes vai maiņas gadījumā var rasties problēmas projektā izvirzītajām prasībām atbilstoša darbinieka piesaistīšanai*.   [Atpakaļ uz jautājumu sadaļu](#Projekta_pieteikuma_iesniegšana) | Projekta pieteikuma formas B8 sadaļa |
| 4.2. | | Vai projekta pieteikuma vērtēšanas laikā ir iespējams papildus iesniegt informāciju | | **NĒ,** projektu pieteikumu vērtēšanas laikā nekāda komunikācija ar projektu iesniedzējiem par iesniegtajiem projektu pieteikumiem nav atļauta, līdz ar to ir svarīgi projekta pieteikumu izstrādāt kvalitatīvi un pirms iesniegšanas pārliecināties, ka tajā ir visa nepieciešamā informācija, kas nepieciešama vērtētājiem, lai objektīvi izvērtētu projekta pieteikumu.  IZŅĒMUMS: Konstatējot, ka projekta iesniedzējs nav iesniedzis nodokļu deklarācijas vai projekta iesniedzēja organizācijai saskaņā ar publiski pieejamo informāciju ir Valsts ieņēmumu dienesta (turpmāk – VID) administrēto nodokļu parāds, kas pārsniedz 150,00 EUR, Fonds par to informēs projekta iesniedzēju un noteiks 5 darbdienu termiņu, lai projekta iesniedzējs iesniegtu VID apstiprinājumu par deklarāciju iesniegšanu un nodokļu parāda neesamību uz konkursa nolikumā noteiktā projektu iesniegšanas termiņa pēdējo dienu.  **UZMANĪBU!** Deklarāciju iesniegšanas fakts un nodokļu parāda, kas pārsniedz 150 EUR, neesamības pārbaude tiks veikta **gan** uz projekta pieteikuma iesniegšanas termiņa pēdējo dienu, **gan** uz lēmuma par projekta virzīšanu apstiprināšanai dienu.  [Atpakaļ uz jautājumu sadaļu](#Projekta_pieteikuma_iesniegšana) | Konkursa nolikuma 2. punkts  3.1.2. punkts  5.4. punkts  5.5. punkts |
| 4.3. | | Vai projektam varēs izmantot biedrības esošo komercbankas kontu | | Pirms Līguma noslēgšanas apstiprināto projektu pieteicējiem jāatver projekta konts Valsts kasē vai komercbankā. Var izmantot jau esošs kontu pie nosacījuma, ka tas netiek izmantots citiem mērķiem un konta mērķis tiek nomainīts uz attiecīgo projektu.  Kontu projektam varēs atvērt (vai piesaistīt) pēc Fonda padomes lēmuma par projekta pieteikuma apstiprināšanu bez nosacījumiem vai Fonda apstiprinājuma par lēmumā par projekta apstiprināšanu ar nosacījumiem iekļauto nosacījumu izpildi saņemšanas.  Ja projektam tiek atvērts **konts Valsts kasē**, ar projektu saistītos maksājumus iespējams veikt arī no cita organizācijas konta, ņemot vērā, ka projekta finansējuma avanss ir 90% no projektā plānotajām attiecināmajām izmaksām. Noslēguma maksājumu pēc noslēguma pārskata apstiprināšanas Fonds veiks uz citu projekta īstenotāja kontu, ja tāds norādīts noslēguma pārskata finanšu atskaitē.  Ja projektam tiek atvērts **konts komercbankā**, visus projekta maksājumus iespējams veikt no šī konta, tai skaitā tādus maksājumus kā Facebook reklāmas vai ZOOM platformas abonēšanas apmaksa, ko no Valsts kases konta nav iespējams veikt.  Īstenotājam jāiegulda priekšfinansējums 10% apmērā no projekta kopējām attiecināmajām izmaksām līdz brīdim, kad tiks apstiprināts projekta noslēguma pārskats un veikts noslēguma maksājums. Projektam nepieciešamo priekšfinansējumu iespējams ieskaitīt projektam atvērtajā/piesaistītajā Valsts kases vai komercbankas kontā, lai no tā veiktu visus projekta maksājumus.  [Atpakaļ uz jautājumu sadaļu](#Projekta_pieteikuma_iesniegšana) | Konkursa nolikuma 6.2. punkts |

|  |  |  |  |  |
| --- | --- | --- | --- | --- |
|  |  |  |  |  |